# Sin-pak-chhī

|  |
| --- |
| **Sin-pak-chhī** |
| —  **Ti̍t-hat-chhī**  — |
| **新北市** |
|  |
|

|  |  |
| --- | --- |
|  **Kî-á** |  **Ìn-á** |

 |
|  ê uī-tì |
| Keng-hūi-tō͘: ﻿ / ﻿ |
| Kok-ka
 |  Tiong-hoâ Bîn-kok
 |
| **Chèng-hú** |
|  - Chhī-tiúⁿ
 | Hâu Iú-gî  |
| **Bīn-chek** |
|  - Lóng-chóng
  | 2,052.57 km2 |
| **Jîn-kháu** (2026 nî 5 goe̍h) |
|  - Lóng-chóng | 4,039,299 lâng |
|  - Bi̍t-tō͘ |
1,967.93/km2 |
| Bāng-chām | www.ntpc.gov.tw |

**Sin-pak-chhī** (Hàn-jī: 新北市; Kheh-ka-gí: xinˊ bedˋ (Sì-koān); sinˋ bed (Hái-lio̍k)) sī Tâi-oân pak-pō͘ ê chi̍t ê ti̍t-hat-chhī, sī La̍k-to͘ chi it, 2010 nî kái-chè í-chêng sī **Tâi-pak-koān** (臺北縣). Sin-pak-chhī ūi-tī Tâi-pak-chhī gōa-ûi, tang-pak oá Ke-lâng-chhī, sai-lâm óa Thô-hn̂g-chhī, tang-lâm óa Gî-lân-koān. Sin-pak-chhī ê jîn-kháu chhiau-kòe 400 bān lâng (2025 nî 2 goe̍h), sī Tâi-oân jîn-kháu siōng chē ê hêng-chèng-khu.

## Miâ-chheng

Tâi-pak tē-khu kó͘-chá sî-tāi ê miâ pau-koat Ke-lâng (雞籠), Tām-chúi (淡水). It-ti̍t káu Chheng Kong-sū goân nî chiah khai-sí hőng kiò-chò "Tâi-pak"

2007 nî Tâi-pak-koān chiâⁿ-chò chún-ti̍t-hat-chhī liáu-āu, tō chiok chek-ke̍k leh cheng-chhú seng-keh ti̍t-hat-chhī; sī-kóng í-keng ū chi̍t ê Tâi-pak-chhī, só͘-í Tâi-pak-koān nā seng-keh tō bô-hoat-tō͘ kè-sio̍k koh kiò-chò “Tâi-pak”. Tâi-pak-koān Chèng-hú chŏaⁿ hiòng gōa-kài teng-kiû kái-chè liáu-āu ê sin chhī-miâ, koh kí-pān bāng-lō͘ tâu-phiò. Hit-chūn gí-tēng ê chhī-miâ ū **Sin-pak-chhī** (新北市), **Heng-pak-chhī** (興北市), **Khoân-pak-chhī** (環北市), **Pak-koān-chhī** (北縣市), **Pak-tâi-chhī** (北臺市), **Tōa-hô-chhī** (大河市), **Tōa-ta̍k-pak-chhī** (大臺北市), **Pan-kiô-chhī** (板橋市), **Tâi-tāi-chhī** (臺大市), **Tâi-oân-chhī** (臺灣市), **Hù-lē-chhī** (富禮市) téng-téng, kàu-bóe-á “Sin-pak-chhī” tit-phiò siōng koân. 2009 nî 4 goe̍h, Tâi-pak-koān Chèng-hú hiòng Tiong-hôa Bîn-kok Lāi-chèng-pō͘ thê-pò seng-keh ûi ti̍t-hat-chhī, khak-tēng kā “Sin-pak-chhī” tòng-chò sī seng-keh liáu-āu ê chhī-miâ, ū “Tâi-pak/Pak-pō͘ sin-siat siâⁿ-chhī” ê ì-sù.

## Le̍k-sú

## Tē-lí

### Ūi-tì

Sin-pak-chhī sī Tâi-oân-tó ê pak-thâu, saⁿ bīn khoân hái, tang-pêng tùi Sam-tiau-kak kàu Phīⁿ-thâu-kak chi-kan ê hái-he̍k sǹg-sī Thài-pêng-iûⁿ, pak-pêng tùi Phīⁿ-thâu-kak khí-thâu kàu Hù-kùi-kak só͘ óa ·ê sī Thài-pêng-iûⁿ ê Tang Tiong-kok Hái, sai-pêng sī Tâi-oân Hái-kiap. Thó͘-tē bīn-chek 2,052.57 pêng-hong kong-lí, chiàm Tâi-oân bīn-chek ê 5.67%, hái-hōaⁿ 120 gōa kong-lí.

#### Tē-lí Kek-tiám

* Siōng tang: Kòng-liâu-khu Sam-tiau-kak, 25°00′40″N 122°00′25″E, mā sī choân Tâi-oân siōng tang-pêng.
* Siōng pak: Chio̍h-mn̂g-khu Hù-kùi-kak, 25°17′59″N 121°32′13″E , mā sī choân Tâi-oân siōng pak-pêng.
* Siōng sai: Nâ-kháu-khu Sió-lâm-oan, 25°6′35″N 121°16′58″E.
* Siōng lâm: U-lai-khu B'bu Kuluw, 24°40′24″N 121°29′33″E.

### Tē-hêng

Kéng-lāi tē-hêng hong-hù. Chóng-thé lâi khòaⁿ, soaⁿ-tē, lūn-á khah chē, pêⁿ-iûⁿ, phûn-tē khah chió.

Tang-lâm kui tōa phìⁿ ê soaⁿ lóng sio̍k-tī Soat-soaⁿ Soaⁿ-me̍h, hái-poa̍t 300 kàu 2000 kong-chhioh, siōng koân ·ê sī 2130 kong-chhioh ê Taman soaⁿ. Pak-pêng Tōa-tūn Hóe-soaⁿ Kûn kap Koan-im-soaⁿ lóng sī hóe-soaⁿ. Nâ-kháu Tâi-tē sī sai-pêng ê chi̍t ê koân-phiâⁿ, kah sai-lâm-pêng ê Thô-hn̂g Tâi-tē Kûn liân chò-hóe.

Tâi-pak phûn-tē sī taⁿ Tām-chúi-hô ê chhiong-chek pêng-goân, sì-kho͘-ûi ū Nâ-kháu Tâi-tē, Koan-im-soaⁿ, Tōa-tūn Hóe-soaⁿ Kûn, Soat-soaⁿ Soaⁿ-me̍h.

### Chúi-bûn

Tû-khì Pak hái-hōaⁿ ê sè tiâu khe kap tang-lâm soaⁿ-tē Lân-iâng-khe chúi-hē lia̍h-gōa, kui-ê Sin-pak-chhī lóng sī Tām-chúi-hô chúi-hē, khe-kháu tī Tām-chúi-khu kap Pa-lí-khu kau-kài.

### Khì-hāu

Sin-pak-chhī ūi-tī Hù-jia̍t-tài kùi-hong khì-hāu khu. Iû-kî kôaⁿ-thiⁿ siū-tio̍h tang-pak kùi-hong éng-hióng, Kàng-hō͘ hong-phài iū-koh pêng-kin. Pêng-khe-khu ê Hóe-sio-liâu sī choân Tâi-oân siōng kāu hō͘ ê só͘-chāi.

## Hêng-chèng khu

* Chìn-chêng sī chhī:
	+ Chhiū-nâ-khu
	+ Éng-hô-khu
	+ Lô͘-chiu-khu
	+ Pang-kiô-khu
	+ Sam-tiông-khu
	+ Se̍k-chí-khu
	+ Sin-chng-khu
	+ Sin-tiàm-khu
	+ Thô͘-siâⁿ-khu
	+ Tiong-hô-khu

* Chìn-chêng sī tìn:
	+ Eng-ko-khu
	+ Sam-kiap-khu
	+ Sūi-hong-khu
	+ Tām-chúi-khu

* Chìn-chêng sī hiong:
	+ Bān-lí-khu
	+ Chhim-kheⁿ-khu
	+ Chio̍h-mn̂g-khu
	+ Chio̍h-tēng-khu
	+ Gō͘-kó͘-khu
	+ Kim-san-khu
	+ Kòng-liâu-khu
	+ Nâ-kháu-khu
	+ Pat-lí-khu
	+ Pêng-khe-khu
	+ Pêⁿ-nâ-khu
	+ Sam-chi-khu
	+ Siang-khe-khu
	+ Thài-san-khu
	+ U-lai-khu

## Chèng-tī

## Kau-thong

### Tâi-oân Ko-thih

Tâi-oân Ko-thih tī Sin-pak-chhī kéng-lāi ū siat Pang-kiô Chhia-thâu chi̍t chām, kap Tâi-thih, chia̍t-ūn kiōng-kò͘.

### Tâi-thih

Tâi-thih tī Sin-pak-chhī lāi-té ê chú-iàu lō͘-sòaⁿ ū Chhiòng-koàn-sòaⁿ kap Gî-lân Sòaⁿ, koh ū chi-sòaⁿ Pêng-khe Sòaⁿ kap Chhim-ò Sòaⁿ.

### Chia̍t-ūn

Bo̍k-chêng Sin-pak-chhī êng-ūn-tiong ê chia̍t-ūn lō͘-sòaⁿ ū 7 tiâu:

* **Tâi-pak Chia̍t-ūn**:
	+ Tām-chúi Sìn-gī Sòaⁿ
	+ Pang-lâm Soàⁿ
	+ Siông-san Sin-tiàm Sòaⁿ (pau-koat  Sió-phek-thâm Chi-sòaⁿ)
	+ Tiong-hô Sin-lô͘ Sòaⁿ
	+ Bān-tāi Tiong-hô Chhiū-nâ Sòaⁿ (heng-kiàn-tiong)
	+ Khoân-chōng-sòaⁿ
* **Sin-pak Chia̍t-ūn**:
	+ Tām-hái Khin-thih
	+ Àm-kheⁿ Khin-thih
	+ Sam-eng Sòaⁿ (heng-kiàn-tiong)
	+ Se̍k-chí Tang-ô͘ Sòaⁿ (heng-kiàn-tiong)
* **Thô-hn̂g Chia̍t-ūn**:
	+ Ki-tiûⁿ Sòaⁿ

Ho̍k-bū ê hoān-ûi pat-koat Pang-kiô-khu, Sin-chng-khu, Tiong-hô-khu, Éng-hô-khu, Sin-tiàm-khu, Tām-chúi-khu, Thô͘-siâⁿ-khu, Sam-tiông-khu, Lô͘-chiu-khu, Thài-san-khu, Nâ-kháu-khu. Thong-óng Sam-kiap-khu kap Eng-ko-khu ê chia̍t-ūn koh leh khí.

Sin-pak Chia̍t-ūn Kong-si tī 2018 nî sêng-li̍p, sī Tâi-oân tē 4 keng chia̍t-ūn kong-si.

### Chú-iàu tō-lō͘

Sin-pak-chhī lāi ū 3 tiâu ko-sok kong-lō͘, koh ū 20 ê kau-liû-tō kap toan-tiám.

#### Ko-sok kong-lō͘

|  |  |  |  |  |
| --- | --- | --- | --- | --- |
| * **Lua 錯誤 於第187行的模組:Jct中：bad argument #2 to 'format' (string expected, got table)。**
	+ **10 Se̍k-chí**
	+ 11 Se̍k-chí Hē-thóng (chiap Kok-tō 3 Hō)
	+ 27 Sam-tiông
	+ 32 Gō͘-kó͘ Choán-chiap-tō
	+ 33 Gō͘-kó͘
	+ 35 Thài-san Choán-chiap-tō
	+ 33 Nâ-kháu
 |  | * **Lua 錯誤 於第187行的模組:Jct中：bad argument #2 to 'format' (string expected, got table)。**
	+ 10 Se̍k-chí Hē-thóng (chiap Kok-tō 1 Hō)
	+ **12 Sin-tâi-ngó͘-lō͘**
	+ **26 Sin-tiàm**
	+ **31 An-keⁿ**
	+ **35 Tiong-hô**
	+ **42 Thô͘-siâⁿ**
	+ **47 Chhiū-nâ**
	+ **50 Sam-eng**
	+ **54 Eng-ko Hē-thóng** (chiap Kok-tō 2 Hō)
 |  | * **Lua 錯誤 於第187行的模組:Jct中：bad argument #2 to 'format' (string expected, got table)。**
	+ **4 Chio̍h-tēng**
	+ **14 Pîⁿ-nâ **Lua 錯誤 於第187行的模組:Jct中：bad argument #2 to 'format' (string expected, got table)。**
	+ **54 Eng-ko Hē-thóng **Lua 錯誤 於第187行的模組:Jct中：bad argument #2 to 'format' (string expected, got table)。**
	+ **3 Chhim-kheⁿ-toan**
 |

|  |  |  |  |  |
| --- | --- | --- | --- | --- |
| Khoài-sok-kong-lō͘
* Tâi-61-sòaⁿ
* Tâi-62-sòaⁿ
	+ Tâi-62-kah-sòaⁿ
* Tâi-64-sòaⁿ
* Tâi-65-sòaⁿ
* Sin-pak Khoân-hô Khoài-sok-tō-lō͘
 |  | Séng-tō
* Tâi-1-sòaⁿ (Chhiòng-koàn Kong-lō͘) (Sam-tiông kàu Chhiū-nâ, Sin-pak Tōa-tō)
	+ Tâi-1-kah-sòaⁿ (Sam-tiông kàu Chhiū-nâ, Tiông-sin-lō͘)
* Tâi-2-sòaⁿ (Tām-kim Kong-lō͘, Ki-kim Kong-lō͘, Pak-pō͘ Pin-hái Kong-lō͘)
	+ Tâi-2-kah-sòaⁿ (Iûⁿ-kim Kong-lō͘)
	+ Tâi-2-it-sòaⁿ (Pak-tām Kong-lō͘)
	+ Tâi-2-piáⁿ-sòaⁿ (Ki-hok Kong-lō͘)
	+ Tâi-2-teng-sòaⁿ (Sūi-pat Kong-lō͘)
* Tâi-3-sòaⁿ (Lāi-soaⁿ Kong-lō͘) (Pang-kiô kàu Sam-kiap)
* Tâi-5-sòaⁿ (Pak-ki Kong-lō͘)
	+ Tâi-5-kah-sòaⁿ
* Tâi-7-sòaⁿ
	+ Tâi-7-it-sòaⁿ
* Tâi-9-sòaⁿ (Pak-sin Kong-lō͘, Pak-gî Kong-lō͘)
	+ Tâi-9-kah-sòaⁿ (Sin-u Kong-lō͘)
* Tâi-15-sòaⁿ
 |  | Chhī-tō
* Chhī-tō 101 Hō
	+ Chhī-tō 101 Kah-sòaⁿ
* Chhī-tō 102 Hō
	+ Chhī-tō 102 Kah-sòaⁿ
* Chhī-tō 103 Hō
	+ Chhī-tō 103 Kah-sòaⁿ
* Chhī-tō 104 Hō
* Chhī-tō 105 Hō
* Chhī-tō 106 Hō
	+ Chhī-tō 106 Kah-sòaⁿ
	+ Chhī-tō 106 It-sòaⁿ
* Chhī-tō 107 Hō
	+ Chhī-tō 107 Kah-sòaⁿ
* Chhī-tō 108 Hō
* Chhī-tō 109 Hō
* Chhī-tō 110 Hō
	+ Chhī-tō 110 It-sòaⁿ
* Chhī-tō 111 Hō
* Chhī-tō 114 Hō
* Chhī-tō 116 Hō
 |

## Kàu-io̍k

Sin-pak-chhī ê kàu-io̍k chú-koán ki-koan sī Sin-pak-chhī Kàu-io̍k-kio̍k. Kin-kì Bîn-kok 109 nî (2020 nî) Sin-pak-chhī Kàu-io̍k Thóng-kè Nî-pò, 109 ha̍k-nî-tō͘ Sin-pak-chhī kong-su-li̍p kok-bîn sió-ha̍k (pau-koat hù-siat sió-ha̍k) ū 215 keng, kî-tiong kong-li̍p 210 keng, su-li̍p 5 keng. Sió-ha̍k-seng jîn-sò͘ 199,521 lâng. Kong-su-li̍p kok-bîn tiong-ha̍k lóng-chóng ū 99 keng, kî-tiong kong-li̍p kok-bîn tiong-ha̍k 61 keng, kong-li̍p ko-kip tiong-ha̍k hù-siat kok-tiong-pō͘ 18 keng, su-li̍p ko-kip tiong-ha̍k hù-siat kok-tiong-pō͘ 19 keng, kok-li̍p ·ê 1 keng.

### Tāi-choan-īⁿ-hāu

Sin-pak-chhī lāi ū 22 keng tāi-choan-īⁿ-hāu.

* Kok-li̍p tāi-ha̍k
	+ Kok-li̍p Tâi-pak Tāi-ha̍k
	+ Kok-li̍p Tâi-pak Gē-su̍t Tāi-ha̍k
* Su-li̍p tāi-ha̍k
	+ Hú-jîn Tāi-ha̍k
	+ Tām-kang Tāi-ha̍k
	+ Hôa-hoān Tāi-ha̍k
	+ Chin-lí Tāi-ha̍k
	+ Hoat-kò͘ Bûn-lí Ha̍k-īⁿ
	+ Má-kai I-ha̍k Tāi-ha̍k
* Chong-kàu gián-siu ha̍k-īⁿ
	+ Tâi-pak Ki-tok Ha̍k-īⁿ
* Su-li̍p Ki-chit
	+ Lê-bêng Ki-su̍t Ha̍k-īⁿ
	+ Keng-sin Kiàn-khong Koán-lí Choan-kho Ha̍k-hāu
	+ Séng-ngô͘ Kho-ki Tāi-ha̍k
	+ Hôa-hē Kho-ki Tāi-ha̍k
	+ Tì-lí Kho-ki Tāi-ha̍k
	+ Hông-kok Tek-lîm Kho-ki Tāi-ha̍k
	+ Tâi-pak Hái-iûⁿ Kho-ki Tāi-ha̍k
	+ A-tang Kho-ki Tāi-ha̍k
	+ Bêng-chì Kho-ki Tāi-ha̍k
	+ St. John's Kho-ki Tāi-ha̍k
	+ Kéng-bûn Kho-ki Tāi-ha̍k
	+ Tang-lâm Kho-ki Tāi-ha̍k
* Khong-tiong tāi-ha̍k
	+ Kok-li̍p Khong-tiong Tāi-ha̍k

### Ko-kip Tiong-ha̍k

## I-liâu

## Chham-khó bûn-hiàn